Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv 287/10/6611	Zvolen, 28.5.2014
EEČ : 2-51-72-2014

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 2 písmeno a Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 4.11.2011, spisová značka 3 Pv 287/10/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre skutok, ktorého sa dopustil na tom skutkovom základe, že ako zamestnanec a od 12.10.2007 ako samostatne zárobkovo činná osoba pracujúca pre podnikateľský subjekt XXXXX, so sídlom podnikania XXXXX, IČO: XXXXX si v presne nezistenom čase najskôr od februára 2007 do 30.11.2007 v XXXXX vo Zvolene, na Námestí SNP 30 prisvojil tetovací a piercingový materiál ako šperky, tetovací strojček a tetovaciu farbu v celkovej hodnote 1.769,23,-EUR, ktoré mu boli zverené zamestnávateľom (od 12.10.2007 objednávateľom) na výkon dohodnutej práce a za ktoré niesol hmotnú zodpovednosť a v rovnakom období si prisvojil finančnú hotovosť vo výške 1 380,87,-EUR, ktorú získal od zákazníkov za vykonané práce v tetovacom štúdiu a ktorú mal odviesť XXXXX, no túto použil pre vlastnú potrebu, čím týmto úmyselným konaním spôsobil poškodenému XXXXX, nar. XXXXX, XXXXX, IČO: XXXXX celkovú škodu vo výške 3.150,10,- EUR.

Uznesením prokurátora Okresnej prokuratúry XXXXX zo dňa 4.11.2011, spisová značka 3 Pv 287/10/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
Vyšetrovateľ PZ, OKP XXXXX uznesením zo dňa 28.09.2010 pod sp. zn. ČVS:ORP-303/OEK-ZV-2010 postupom podľa § 206 ods. 1 Tr. poriadku vzniesol obvinenie prečin sprenevery podľa § 213 ods. 1, ods. 2 písm. a) Trestného zákona XXXXX, nar. XXXXX v Handlovej, trv. bytom XXXXX, XXXXX, prechodne bytom, XXXXX, Česká republika na tom skutkovom základe, že ako zamestnanec a od 12.10.2007 ako samostatne zárobkovo činná osoba pracujúca pre podnikateľský subjekt XXXXX, so sídlom podnikania XXXXX, IČO: XXXXX si v presne nezistenom čase najskôr od februára 2007 do 30.11.2007 v XXXXX vo Zvolene, na Námestí SNP 30 prisvojil tetovací a piercingový materiál ako šperky, tetovací strojček a tetovaciu farbu v celkovej hodnote 1.769,23,-EUR, ktoré mu boli zverené zamestnávateľom (od 12.10.2007 objednávateľom) na výkon dohodnutej práce a za ktoré niesol hmotnú zodpovednosť a v rovnakom období si prisvojil finančnú hotovosť vo výške 1 380,87,-EUR, ktorú získal od zákazníkov za vykonané práce v tetovacom štúdiu a ktorú mal odviesť XXXXX, no túto použil pre vlastnú potrebu, čím týmto úmyselným konaním spôsobil poškodenému XXXXX, nar. XXXXX, XXXXX, IČO: XXXXX celkovú škodu vo výške 3.150,10,- EUR.

Po skončení skráteného vyšetrovania prokurátor okresnej prokuratúry XXXXX  uznesením zo dňa 4.11.2011, sp. z. 3 Pv 287/10-24, právoplatnom dňa 25.11.2011 trestné stíhanie obvineného XXXXX podľa § 216 ods.1 Tr. por. podmienečne zastavil, pričom obvinenému  určil skúšobnú dobu v trvaní 20 mesiacov.
	Vzhľadom na to, že uplynula skúšobná doba, ktorá bola určená uznesením o podmienečnom zastavení trestného stíhania podľa § 216 ods. 1 Trestného poriadku v trvaní 20 mesiacov overil som, ako sa obvinený v jej priebehu správal a či viedol riadny život.

	Podľa odpisu z Registra trestov a lustrácie GP SR vyplýva, že obvinený XXXXX nebol v skúšobnej dobe súdne trestaný, resp. odsúdený, resp, nie je proti nemu vedené žiadne trestné stíhanie. Z výpisu z evidencie priestupkov vyplýva, že obvinený nemá v evidencii priestupkov žiadny záznam. Zároveň boli zabezpečené správy od poškodeného ohľadom úhrady vzniknutej škody, pričom z poslednej správy zo dňa 20.5.2014 vyplýva, že obvinený XXXXX uhradil poslednú splátku, teda celkový dlh je splatený v celom rozsahu. Vzhľadom na uvedené správy možno konštatovať, že došlo k úhrade škody, na ktorú bol zaviazaný uznesení o podmienečnom zastavení trestného stíhania.   
	
Vzhľadom na to, že obvinený viedol v skúšobnej dobe riadny život, nedopustil sa žiadneho protiprávneho konania, uhradil vzniknutú škodu v celom rozsahu, bolo rozhodnuté tak, ako je uvedené vo výrokovej časti tohto uznesenia, nakoľko boli splnené podmienky vyslovenia osvedčenia v zmysle 217 ods. 1 Trestného poriadku. 

	Podľa § 217 ods. 4 Trestného poriadku, právoplatnosťou tohto uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

	Je potrebné tiež poukázať na tú skutočnosť, že obvinený sa z uvedeného konania poučil a možno predpokladať, že v budúcnosti povedie riadny život.  

Vzhľadom na vyššie uvedené skutočnosti možno konštatovať, že obvinený XXXXX viedol v skúšobnej dobe riadny život a preto som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Hric
prokurátor